Na temelju članka 23. Statuta Zavoda za javno zdravstvo Vukovarsko-srijemske županije, odobrenja Plana specijalizacija izdanog od Ministarstva zdravstva, odredbi Pravilnika o mjerilima za prijam specijalizanata (NN 83/15) i članka 24. Temeljnog kolektivnog ugovora za službenike i namještenike u javnim službama (NN 128/17, 47/18, 123/19, 66/20) ravnatelj Zavoda za javno zdravstvo Vukovarsko-srijemske županije raspisuje

**NATJEČAJ**

**za prijem u radni odnos**

**1. na neodređeno vrijeme doktora medicine zbog provođenja specijalističkog usavršavanja iz školske i adolescente medicine – 1 izvršitelj (m/ž)**

**2. na neodređeno vrijeme doktora medicine zbog provođenja specijalističkog usavršavanja iz epidemiologije – 1 izvršitelj (m/ž)**

Opći uvjeti koje pristupnik za odobravanje specijalizacije mora ispunjavati:

– zdravstveni radnik sa završenim integriranim preddiplomskim i diplomskim studijem zdravstvenog usmjerenja – doktor medicine

– važeće odobrenje za samostalan rad.

U svrhu određivanja redoslijeda pristup­nika za prijam u radni odnos i odobravanje specijalizacije pristupnici su obvezni priložiti sljedeću dokumentaciju:

1. Prijavu na natječaj s naznakom adrese stanovanja, elektronske adrese i broja telefona

2. životopis,

3. preslik domovnice,

4. preslik diplome o završenom obrazovanju,

5. potvrdu Hrvatskog zavoda za mirovinsko osiguranje o radnom stažu – elektronički zapis o radnom stažu, ne starije od 30 dana od dana objave ovog natječaja

6. preslik odobrenja za samostalan rad (licencu),

7. preslik prijepisa položenih ispita na studiju,

8. preslik potvrde o općem prosjeku ocjena tijekom studija te duljini trajanja studija,

9. preslik nagrada za vrijeme studija,

10. preslik potvrde o statusu poslijediplomskog doktorskog studija,

11. popis objavljenih radova i preslike radova,

12. preslik ugovora o radu ako je pristupnik radio u primarnoj zdravstvenoj zaštiti/bolničkoj zdravstvenoj ustanovi.

13. potvrda o nekažnjavanju, ne starija od 30 dana od dana objave ovog natječaja.

**3. na neodređeno vrijeme doktora medicine specijalista iz školske i adolescente medicine – 1 izvršitelj (m/ž)**

Uvjeti:  
- završen Medicinski fakultet i položen specijalistički ispit

Uz prijavu kandidati su dužni priložiti:

– životopis  
– presliku diplome

– potvrdu o položenom specijalističkom ispitu  
– presliku domovnice   
– presliku važećeg odobrenja za samostalni rad  
– elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje, ne starije od 30 dana od dana objave ovog natječaja  
– potvrda o nekažnjavanju, ne starija od 30 dana od dana objave ovog natječaja

Kandidat koji ostvaruje pravo prednosti pri zapošljavanju, dužan je u prijavi na natječaj pozvati se na to pravo i ima prednost u odnosu na sve ostale kandidate samo pod jednakim uvjetima. Uz prijavu na natječaj kandidat koji se poziva na pravo prednosti pri zapošljavanju, dužan je, osim dokaza o ispunjavanju traženih uvjeta, priložiti i rješenje odnosno potvrdu iz koje je vidljivo navedeno pravo, te ostale dokaze utvrđene propisom na temelju kojeg kandidat ostvaruje pravo prednosti pri zapošljavanju.

Kandidat koji ostvaruje pravo na prednost pri zapošljavanju prema Zakonu o hrvatskim braniteljima iz Domovinskog rata i članovima njihovih obitelji (NN 121/17) , dužan je u prijavi na natječaj pozvati se na to pravo i ima prednost u odnosu na ostale kandidate samo pod jednakim uvjetima. Popis dokumenata potrebnih za ostvarivanje prednosti pri zapošljavanju iz čl. 102. Zakona dostupni su na poveznici Ministarstva hrvatskih branitelja: <https://branitelji.gov.hr/UserDocsImages//NG/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>.

Kandidati koji se pozivaju na pravo prednosti pri zapošljavanju sukladno čl. 9. Zakona o profesionalnoj rehabilitaciji i zapošljavanju osoba s invaliditetom, dužni su se pozvati na čl. 9 istog zakona te uz dokaze o ispunjavanju uvjeta iz natječaja priložiti dokaze o priznatom statusu osobe s invaliditetom sukladno Pravilniku o sadržaju i načinu vođenja očevidnika zaposlenih osoba s invaliditetom.

Nepotpune i nepravovremene prijave neće se razmatrati.

O terminu razgovora s Povjerenstvom za izbor specijalizanata svaki se pristupnik izvješćuje pisanim putem ili putem elektroničke pošte. Bodovanje i razgovor obavlja se samo za one pristupnike koji su podnijeli pravodobnu i potpunu dokumentaciju

Pristupnici su u prijavi obvezni navesti adresu svoje elektroničke pošte, pratiti svoju elektroničku poštu, potvrditi primitak e-poruke i odgovarati na sve primljene e-poruke.

S pristupnicima koji su podnijeli prijavu na natječaj za specijalističko usavršavanje iz školske medicine, koji ispunjavaju formalne uvjete iz natječaja i koji su podnijeli urednu prijavu sa svim traženim dokazima o ispunjavanju uvjeta iz natječaja obavit će se razgovor u roku od 30 dana od isteka roka za prijavu na natječaj.

Na razgovoru, pristupnici su obvezni Povjerenstvu za izbor specijalizanata predočiti izvornike dokumenata.

Podnošenjem prijave na natječaj, pristupnici natječaja su izričito suglasni da Zavod za javno zdravstvo Vukovarsko-srijemske županije, kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka sukladno propisima, koji uređuju zaštitu osobnih podataka.

Kandidati koji podnesu prijavu za specijalističko usavršavanje će se odabrati sukladno kriterijima utvrđenim Pravilnikom o mjerilima za prijam specijalizanata (NN br. 83/15.).

Odluka o izboru specijalizanata bit će javno objavljena na oglasnoj ploči i na web-stranici Zavoda za javno zdravstvo Vukovarsko-srijemske županije, www.zzjz-vsz.hr najkasnije u roku od 20 dana od dana razgovora s Povjerenstvom.

Odluka o izboru kandidata za radno mjesto doktora medicine specijalista iz školske i adolescente medicine bit će javno objavljena na oglasnoj ploči i na web-stranici Zavoda za javno zdravstvo Vukovarsko-srijemske županije, www.zzjz-vsz.hr najkasnije u roku od 30 dana od isteka roka za prijavu na natječaj.

Sukladno članku 13. Zakona o ravnopravnosti spolova na natječaja se mogu javiti osobe oba spola.

Zavod za javno zdravstvo Vukovarsko-srijemske županije pridržava pravo ne donijeti odluku o odabiru, poništenja natječaja u cijelosti ili djelomično.

Zavod za javno zdravstvo Vukovarsko-srijemske županije pridržava pravo dodatnih testiranja u postupku izbora, a ako se pristupnik ne odazove istima smatrat će se da je odustao od natječaja.

Rok za podnošenje prijave za natječaj je **8 dana** od objave ovog natječaja u Narodnim novinama.

Prijava na natječaj s potrebnim dokazima o ispunjavanju uvjeta iz natječaja podnosi na adresu: **Zavod za javno zdravstvo Vukovarsko-srijemske županije, Zvonarska 57, 32100 Vinkovci**, u zatvorenoj kuverti s naznakom: **»Za natječaj za specijalizaciju iz školske i adolescente medicine/za specijalizaciju iz epidemiologije odnosno** **radno mjesto doktora medicine specijalista iz školske i adolescente medicine «.**

**Zavod za javno zdravstvo  
Vukovarsko-srijemske županije**